
Podne svih cvatova 

Čitavo jutro bilo je jedna tamna slika. 
Oblak pred prozorom sjena nečije radosti. 
Zvono je plakalo pola sata i zamuklo, ugu¬ 
šeno od plača. Diete je izpunjalo kuću zdra¬ 
vim smiehom, zatim se ludo razplakalo. Dim 
se kočio u plavkastom stupu, onda je netko 
u nj stavio težinu, te je stao padati. 

Ja sam gledao u sviet i u se. 

Zemlja je bila niema. Oblaci su se za¬ 
mislili u nedohvatnoj visini, kao da bježe 
od mojih očiju. 

Tada sam se pokrenuo. Podne je dodir- 
nulo čipkastim prstima sunca osjenjenu 
sliku. Zemlja se počela grijati. Nešto se mi¬ 
calo i oživjelo na vlažnim rubovima cvje¬ 
tova. Srebro je stalo teći kao rieka kroz 
raztvoreni prozor. 

Izišao sam ususret radosti. Tko ju je oče¬ 
kivao? Zašto je došla, a nije najavila svoj 
dolazak? 

Biela sestro, povedi me za ruku u bašte 
višanja i ptica. Ljubim te, plava pučino, 
smirena i blažena kao moj san. 

Dozi vi ju staze s pregrštima mirisa od 
trešnjina cvieta. Na rubu razcvalih krošanja 
podne pjeva svoj hvalospjev. 

Tražim izvor ove radosti i dižem pogled 
gore. Cvate modro nebo, cvate srebrni 
oblak. Zelenim pristrankom šumi sladka ki- 
šica cvatova. I u meni nešto cvate. Siri se 
srdce. 

Bože, primam mir i sjaj ovoga časa i 
blagoslov ovoga podneva iz Tvoje ruke. 

Nema tuge koja u sebi ne nosi klicu 
Tvoga osmjeha. 


Zemlja je zaručena s nebom 

Dolazi proljeće i oči lete kao pčele do¬ 
noseći srdcu med ljepote. Srdce se hrani i 
zahvaljuje Bogu na darovima dragoga pro¬ 
ljeća. Tako nastaje blistavi prsten. Živi 
prsten najuzvišenijih vezova. Tražiti i od- 
kriti ljepotu u jednom krugu, u jednom 
luku, koji je vas izpunjen dobrotom dobro¬ 
ga neba. Ja sam osobito počašćen od Do¬ 
brote, što sam nadaren darom zapažanja. 
Zato je red moga postojanja i njegov smisao 
uzdignut nad svim, što grije vatra božan¬ 
skog plamena. U ovom redu zemlje i razpo- 
ređaju bića odkrivam ljepotu, koja me iz- 
punja nasladom. Podižem oči i gledam 
srdcem Boga te Mu zahvaljujem za taj 
sklad koji sliči prstenu. 

Postoji Bog i jedan prsten bića na 
Božjoj ruci. Zemlja osjeća svoju snagu i s 
blagoslovom se poklanja korjenu biljke. To 
je sreća i radost zemlje. Zatim se dalje od¬ 
vija krug vječnoga sklada. Maslina, napo- 
jena sokovima zemlje i sunca, (koje je viši 
roditelj), razpupa se i oplodi i u jesen do- 
zrieva uljem hrane i utjehe. Život prirode 
povezuje se sa životom Milosti. Po jednoj 

nađprirođnoj Volji ulje jača i kriepi dušu i 
srdce. Ono postaje snaga Božjega dara. 

Tako i žito. U lipnju klas diže ruke k 
nebu i zahvaljuje, što je odabran da se pre¬ 
tvori u Tielo Života. Klas je uzvišen. Oko 
Dobrote palo je na nj, dok su šumjele ve¬ 
čeri nad zrelim njivama Galileje. 

Vino ima boju i sjaj krvi. Ono je posve¬ 
ćeno odlukom, da se pretvori u Krv, koja 
će odkupiti ljage srdca. Čijega srdca? Mo- 
ga srdca. 

Tu se opet nastavlja krug, koji raste u 
prsten sklada. Tada moje srdce pjeva 
pjesmu zahvale. Svi putovi pokazuju smjer 
prema Dobroti. Cvieće miriše darom neba 
i uči moje srdce šapćući mu čitavo proljeće 
o ljepoti života bez grieha. To je šum rada 
i života. Koraci zemlje prema svomu cilju. 

Sve žudi da izvrši svoj poziv. Svaki dan 
izdiže svoje podne na više i približava se k 
nebu. A kad se spusti večer, zemlja se od¬ 
mara, radostna, što je još jedan dan služila 
Ljepoti i radila za usavršenje Prstena. 


Sijač 

Postoje nevidljive ruke, koje siju sjeme 
zemljine plodnosti. Ja ih naslućujem u 
prvim danima ožujka nad sobom, nad sta¬ 
zama povrh sela, nad voćnjacima i u očima 
svojih seljaka. 

Postoje ruke, pune dobrote i života. One 
siju pšenicu radosti u njive, koje se pro¬ 
težu pod cjelovom sunca. 

One jače razklapaju vjeđe seljaka, koji 
su izpunjeni utjehom nad probuđenom ze¬ 
mljom, koja miriše svetim obećanjima plo¬ 
dova. One lievaju snagu u ogrijano mišić je 
volova, koji potežu srebrne plugove. 

Postoje tople nevidljive ruke, koje do¬ 
nose naramke cvjetova i kite golo granje 
badema i višanja. 

To su ruke Sijača života. 

Ja ih osjećam u bjelini trešnjina cvieta, 
koji je liep kao zanos mladoga srdca. Slu¬ 
šam ih, kako siju sladkoću u pjesmu češlju- 
gara i slavuja. Ja ih osjećam, kako lepršaju 
nada mnom, ogrnute modrim sjajem dana. 

Za koracima Sijača života miriše topli¬ 
na, niče cviet. 

Nevidljivi Sijač s dvie ruke, pune moje 
radosti... 

Sve je ovo danas moja radost. Ovo nebo 
s kitama lanenog oblačja. Ove bašte, koje 
opijaju mirisom. Ova žita, zelena i sjajna, 
koja šume molitvom i sanjaju o bielim 
oltarima u crkvi moga sela. 

Umoran sam od ove ljepote i od ove ra¬ 
dosti koja je u meni, oko mene, nada mnom. 
Ona pjeva, kliče, niče, cvate u modro nebo, 
u sunčane zvukove, u zatalasane njive, oso¬ 
bito u cvjetove višanja, koji se svojim 
bielim pijanstvom grle sa suncem. 

Nada mnom šumi dan ožujka. I ruke 
Sijača, koji sije, sije... 

Blagoslivljem svako zrno tog preporod¬ 
nog, životvornog sjemena. I sa svom ljepo¬ 
tom zemlje poklanjam se nevidljivim ruka¬ 
ma Sijača. 


Ljubimac mjesečine 

Volim slušati uzdahe noći. Kad su bliede, 
kao sjene, trave na mjesečini. Stojim okre¬ 
nut prema najdaljem vidiku i utapam se u 
bolestnu šutnju mjesečine, koja tapka oko 
mene. 

Mjesečina. Ona ulazi u me. Izpunja me 
nečim, što je kao uzeto čeznuće, kao težki 
dah, duboki uzdah. Što je dublja noć, to 
bivam jače zahvaćen šutnjom hladne mje¬ 
sečine, koja me vuče svojom zamišljenosću. 

Sviđaju mi se ove dvie rieči. Zamišljena 
osamljenost. Osobito u noći biele mjesečine. 

Od vremena do vremena preleti nada 
mnom odbačeni i privučeni meteor kao 
usmrćeni leptir, koji ostavlja za sobom trag 
zadnjega lieta. 

Tada me spopadaju slutnje, koje rađaju 
želju: ođputovati... Na krilu mjesečine, 
preko njenih granica, s onu stranu ovoga 
hladnoga svietla, u kojem sve spava snom, 
punim težkih sanja. 

Stojim budan pod ponoćnim pljuskom 
mjesečine i gledam cvjetove uzdaha, koji 
su bliedi kao hlad razhlađena svoda. 


Na kraju pitam mjesečinu, kuda odlazi, 
kad se ugasi za malim zvonikom uz moju 
kuću. Ona šuti. A zvonik raste sve viši i 
pretvara se u viđenje. 

Tada me hvata san. Ostajem u sjeni zvo¬ 
nika, koji se ne budi iz svetačke ekstaze. 

Poslije sanjam o mjesečini, koja odlazi 
noseći na dlanu siluetu zvonika uz moju 
kuću. Drugu noć opet čekam, dok se povrati. 
Tako sve do uštapa. 

Htio bih jednom odputovati s mjeseči¬ 
nom, koja svojim hladnim prstima prebire 
po lutkama sanja. 

Osobito me zanima, zašto su joj često na 
povratku oči i ruke krvave. To nikad ni¬ 
sam mogao razabrati iz njezina nejasna 
glasa. 

Htio bih vidjeti . 

Čini mi se, da je to od lutaka sanja koje 
svaku noć sakuplja nad mojim selom. 


Ekstaza zemlje 

Zemlja čeka svoj čas, u kojem će obući 
svetačno ruho. Ona čeka čas, kad će joj se 
dopustiti, da se pokaže pred ljudima. 

Zemlja zna čas svoje šutnje i ne ruši 
ograde reda i vremena. Mnogo sam od nje 
naučio. Dugo je trebalo, dok sam se uputio 
u njezin govor, koji je ozbiljan i dubok i ne 
mđže ga razumjeti površni slušač. Morao 
sam je zavoljeti, da bih je bolje razumio. 
To mi nije bilo težko. Od malih sam je nogu 
nosio u srdcu. 

Sad promatram liet leptira i uživljujem 
se u vječne odluke, koje su svemu na ze¬ 
mlji dale ljepotu postojanja. 

Grane, težke od cvatova, njišu se na 
toplom lahoru. To je poklon Onomu, koji ih 
je obasuo bjelinom, punom mliečne krvi. U 
času sunčana uzpona okrećem pogled na sve 
strane i gledam otvorene portale Ljepote, 
koja brizga u ovaj sjajni azur. 

Podne. Sunce je nada mnom. Čas naj¬ 
obilnijeg sjaja. Čas zanosa prirode. Ekstaza 
zemlje doživljuje svoj vrhunac u dizanju na 
nebo. 

Zemlja je zahvalna za svoje postojanje, 
za svoju obnovu, za sunce, koje je dar 
Svjetlosti. 

Sjene se pomiču i žude k suncu. Svako 
tielo postaje prozračno. Cviet je protkan 
suncem te ciedi iz svoje duše miris za moju 
utjehu. To je kad zemlje na podnožju bez¬ 
graničnog žrtvenika. 

Sve je modri sunčani hram, u kojem šu¬ 
me bezbrojna pozdravljenja. 

Moje je srdce mali cviet. Kao milijuni 
cvjetova, zanjihani od podnevnog lahora, 
da izkažu čast Stvoritelju ljepote, koji se 
pokazuje u ovom podnevu. 

Duša je kao leptir, kojem je dano da leti 
posvuda, da se spusti u svaku čašku i da u 
njoj nađe dobrotu neba. Njoj je dano, da 
pogledom dodirne latice, koje lete toplim 
zrakom i da ih prikaže Bogu na tjelesniku 
dana. 

Podne. Ekstaza zemlje. Oči su pile čitavo 
jutro, a sad su utopljene u vino sjaja, u 
oganj radosti, u svietlo, koje izvire odasvud, 
s grana, iz zemlje, sa sunca. „ 

Poklanjam se u hramu prirode, u kojem 
su mnoge žive slike Dobrote. Okrećem oči 

k crkvi moga sela, u kojoj je On, Otac ove 
milosti, koja mi je dana u ovom podnevu. 

Svi zanosi zemlje, svi lietovi prašnika i 
]atica, svi šumovi oblaka i virovi sunca slie- 
vaju se u jednu hvalu i žive u jednoj pjesmi 
pred Bogom, koji je sve to poklonio meni 
i radi mene. 

Ako se išta može, barem izdaleka, uzpo- 
rediti s onim sjajem, koji je obećan oda¬ 
branima, držim da na to ima nešto malo 
prava ovo podne u ekstazi zemlje i moga 
srdca. 


Obiteljska knjižnica 

Josip Golubić 

• • Remetinec P 

Rieč koja je nadahnuće 

Rieč je porod duše. Nadahnuta rieč. Ona 
klija, niče, raste i na svoje vrieme dozrieva 
plodom. 

Rieč je kao cviet. Ali cviet rieči treba 
sunca i vlage kao i ruža, da pokloni iz svo¬ 
ga srdca miris i ljepotu. Treba živa rieč. 
Rieč koja izpija sokove duše. Duša se muči 
u porođaju rieči. Znam za rieč rođenu iz 
glavobolje, nesvjestice, znoja misli i srdca. 
To je bila nadahnuta rieč. Ja bivam svoja 
rieč. A rieč je rođena iz mene. 

Nadahnuće. 

Rieč je oblik moga srdca. Njegova senzi¬ 
bilna forma. Kao što srdcu u grudima treba 
krvi, hrane, rada, tako i rieči srdca treba 
moje duševne krvi, da bi se njom napajala 
i da bi zanosila, da bi živjela u prostoru i u 
vremenu. 

Znam rieči, svoje vlastite, koje su umrle 
od anemije. Njihov porođaj bio je u najviše 
slučajeva lak. Ali one nisu imale korjena, 
ni vlage, ni topline. 

Od nadahnutih rieči izgubio sam živce. 
Ali sam radostan, da one žive u zvuku i u 
napisanim slogovima. To sam ja. Moja na¬ 


dahnuta rieč. Moja rieč koja živi. Trebam 
mnogo hrane za rieči, koje su nadahnuće. 
Sav ovaj sviet izvan mene stoji kao raz- 
pjevana bašta, po kojoj duša kupi pelud i 
sok za život moje rieči. 

Ovdje moram nešto iztaknuti. Žalostni 
prijepodnevi u tuzi samoće bili su najpitkiji 
izvori za rieč, koja je klijala snagom i nosila 
plod nadahnuća. 

Dar 

Modro svitanje ne nosi u sebi znakove 
života. Stakla su prozora mutna. Bogatstvo 
i ljepota nestali su kao sjećanje na davni 
bogati stol. 

Božično jutro. 

Što si nam donio ove godine, da bude 
poklon našoj radosti? Nikad nisi ovako do¬ 
šao. Ali nemoj misliti, da bi sada u Tebe 
prosili ono, što si nam u prošlim dolazcima 
donosio. Nešto drugo je obuhvatilo sve naše 
želje. 

Najveći dar, za koji Te molimo, nisu do¬ 
stojne spomenuti naše usne. Nismo Ti dali 
slavu i zato ni nama nije dano, da uživamo 
poklon tvoga mira. 

Ipak pošalji anđela s velikom objavom 
za spas prostora i duha. 

Glasbo u niemim srdcima. Razkošna lje¬ 
poto boja u krilu ove ponoći, koja nije 
slična času tvoga rođenja. 

Hoće li lice zemlje obasjati tvoja slava;' 

Stvrdnula se krv, prolivena na polja¬ 
nama, i njezin miris nije se digao do tvoga 
priestolja. 

Ipak je prolivena. I bila je naša i naše 
djece. 

Pred tvojim jaslicama stoji povorka, 
koja ništa nema, jer nema Tebe. 

Kroz noć preobraženja ulazimo u tvoje 
odaje, gdje si uredio stanove za odabrane. 

Probudilo nas je svietlo s neba u zadnji 
čas. 

Modri su sviećnjaci užeženi na razkršći- 
ma naših misli i naših putova. 

Razkršća su osvietljena i ulaz u tvoju 
štalu nalazi se tamo, na desno. 

Čekamo novu veliku objavu anđela, mi 
koji smo zaboravili pravi sat tvoga dolazka. 

Mlada nedjelja 

Prolaze oblaci kao mlade djevojke u ne¬ 
djeljnim procesijama i rose cviećem utjehe. 
Masline su se potresle u cvatu i prostrle po 
stazama meke i biele ponjave. Nebo se obno¬ 
vilo i procvalo kao modri grmovi. Mlada ne¬ 
djelja. Nekoliko sati poleta, ronjenja u ljepše 
i u sveti je i u svjetlije. 

Dajte mi voštanicu, da izpratim Boga u 
ovaj dan vedrine! Vozovi briga neka se zau¬ 
stave! Izići malo u bašte podnevnih vizija, 
pridružiti se dobrom Prijatelju i progovoriti 
s Njim koju rieč! 

Na rubu neba i otoka klekla su dva obla- 
čića. Izprali su oči u moru nedjeljnih bistri¬ 
na i sada se klanjaju maloj Hostiji, koja pro¬ 
lazi kroz mlado klasje i cvieće. 

To je dan Gospodnji. Ili bolje: to je dan 
moje duše. Jer svaki je dan Gospodnji, ali 
moja duša svaki dan na to ne misli. Zato je 
mlada nedjelja pomlađenje moga srdca i mo¬ 
jih misli. Podizanje ruku. I bratimljenje sa 
dva skrušena oblaka i s jednom pobožnom 
ptičicom, koja je preletjela preko baldahina. 


Mlada nedjelja, to je proplanak života, 
jasnije gledanje u nebo. Srebrna stanica. 
(Jedna ljepša stranica u knjizi, koju čitam 
od svoga rođenja). 

Radujem se mladim nedjeljama kao bie- 
lim lađama, koje plove na punija jedra. Če¬ 
kam ih kao prijateljice, koje mi jedan dan 
govore o mome Otcu, kojeg su vidjele u da¬ 
ljinama. 

Htio bih dostići neprekidne procesije mla¬ 
dih nedjelja. Da razumijem pjesmu ruža i 
molitvu oblaka na rubu neba i voda. 

Zaroniti u more mladih nedjelja, gdje sja¬ 
ju zviezde alga i gdje počivaju srebrne mje¬ 
sečine. 

Srdce se zanielo za zadnjom postajom, gdje 
će jedan vedri glas izvikivati vječnu Mladu 
Nedjelju. 

Srebrni kovčeg 

Osjećam da dolazi obći potop Dobrote. Sve 
stoji na rubu odlazka na dno. 

Požalio sam svoje srdce, koje je bilo na 
mahove plemenito i zanašalo se Vječnošću. 

Treba spasiti jedno srdce i jedne ruke i 
jedne oči. I onda neka to srdce bude Srebrni 
Kovčeg, koji ne će progutati vode. 

Treba sačuvati Ljepotu. Proći ću kroz li¬ 
vade u času njihova buđenja. Ubrat ću ne¬ 
koliko cvjetova i dignuti ih prema nebu, da 
na svaku laticu kane po jedna kap sunca. Ako 
sretnem diete, (ne smije imati više od sedam 
godina), molit ću ga, da mi daruje svoje oči. 
Onda ću se navratiti u poljsku kapelicu i 
ubrati dvie ruke djevojčice, koja kiti oltarić. 

Ne znam, gdje bih tražio jednu dobru mi¬ 
sao. Čini mi se, da bih morao ući u kor, gdje 
su malo prije klečali redovnici. Tu ću nešto 
naći. 

Za ljubav mi se težko odlučiti. Da još živi 
sveta mala Terezija, molio bih je, da mi da¬ 
ruje jednu svoju žrtvicu. 

Žalim zviezde, ali one nisu žarke kao jed¬ 
na crvena Ruža. 


Odviše sam zaljubljen u liriku, ali znam 
da o tom ne smijem misliti. Uostalom, spasit 
ću jedno čisto srdce. To je dosta. 

Plašim se nekih mudraca, koji će braniti 
svoju nauku. Ipak se nadam, da ću se i tu 
snaći. Pitat ću ih, kako rastu ljiljani i zašto 
su tako bieli. (Ljiljani će jedini plakati srd- 
cem pravednika i suzama djevičanstva). 

Ne bih htio ništa zaboraviti i nikomu ne 
bih volio učiniti nepravdu. Bilo bi vriedno da 
sačuvam skrušenje Pavla Claudela za jedne 
Večernjice i Jammesovu izjavu na početku 
Kršćanskih Georgika. Ali to su već, možda, 
sitnice. Onda bi i Dante mogao tražiti, da se 
sačuva njegova molitva Djevici Majci. 

Svakako, ne smijem biti spor u odlukama. 

Ako je samo jednom čovjeku dopušteno 
da uđe u Srebrni Kovčeg, neka taj bude, (uči¬ 
nivši prije savršeno kajanje), Papini, koji će 
naučiti naizust svoju Molitvu Kristu i reci¬ 
tirati je pred Njim u posljednju večer nagla¬ 
šavajući osobito tri zadnje rečenice. 

Harmonija sjete 

Neka sve bude u ritmu! Povucite blješta¬ 
ve orkestre i rime za sklad i harmoniju sjete. 

Stajao sam svako jutro i svaku večer na 
cesti, na jednom istom mjestu, kao barome¬ 
tar za razpoloženje prolaznika. Oko mene su 
išle cvjećarice, noseći na glavama košare, u 
kojima su se pognule potrgane ruže. 

Cvjećarice su imale razplakane oči. One 
su ostavljale bašte puste i prazne kao njiho¬ 
vo srdce, koje nije mogla izpuniti šaka sitnih 
novčića. 

Putnici su bili mrtve materije s motorima 
nogu, koje se pomiču u neizvjesnost. To se 
nastavljalo u bezkraj. Oblaci su se spuštali 
niže i padali u oči, koje su stoga bile još mut¬ 
nije gledajući pogledom, u kojemu je bilo 
zaplašenosti. 

Kancelarije su izgubile svoju čast, trgo¬ 
vine povrća svoju privlačivost. Trafike su 
otrovale usta, a bonbonijere želudce i zube. 

Plakati su skraćivali vid mlađarije, koja 
se nije mogla pomoći naočalima. Na večer¬ 
njem povratku ulice su fosforescirale od 
uhodljivih pogleda, koji su hvatali prolaznike 
iz tame. 


Tada su počele curiti kiše, ulice su osta¬ 
jale prazne, a na njima se pojavljivao Veliki 
Govornik. 

Zemlja je bila zamišljena. Cvieće u pro¬ 
zorima zapareno od bolestnog disanja. Vlaga 
i sjeta prožimale su kosti. 

Veliki Govornik je počimao tiho, razvla- 
čeći svaku rieč i vodeći za sobom praznu uli¬ 
cu. Crveni plakati su mu se cerili, krupne 
reklame borile su se s čistoćom njegova gla¬ 
sa i on se sve više umarao odlazeći i dolazeći 
svaku večer. Tad ga je jednom nestalo. A 
ulice su prepuštene same sebi. 

Cvjećarice su prolazile i dalje. Prije su 
prodavale, ali pomalo su se počele vraćati s 
punim košarama. Cvieće je bilo bielo, a to je 
odbijalo. Ruže su mirisale po tuzi, ali to je 
samo povećavalo bol. 

Onda su cvjećarice dolazile bez košara 
i ruža. I one su nosile tugu. 

Moj se barometar spuštao sve niže, te 
sam pomislio, da je zemlja počela umirati, 
toliko je pao. 

Još se koja rima zatalasala u noći. Pro¬ 
šao bi koji oblak s razcvjetalom grančicom 
u klobuku, koje diete što još nije otvorilo 



oči, a sve je drugo bila duboka zamišljenost 
zemlje i ruža. 

Zaključio sam, da tielu treba liet. Krva¬ 
vi liet u svemir, u zviezde, u neprolaznost. 

Granice umora bile su sve šire, vode su 
otjecale mutnije. Prozori su bili posve za¬ 
strti maglama, a večernje su se svjetiljke po¬ 
malo gasile. 

Nadolazila je kriza duša. Moj je baro¬ 
metar stao. Nebo je bacalo mlazove sjaja, 
da se izbjegne katastrofalno rušenje. 

Ja sam ostavio svoje mjesto i zatvorio 
se u svoje srdce čekajući razplet krize. Po¬ 
slije ću se opet vratiti s barometrom. 

Zasad neka sve bude u ritmu. Povucite 
blještave orkestre i rime za harmoniju sjete. 


Napučena osama 

Svuda sam je tražio. Ona mi vodi dra¬ 
ge znance. 

Što su prepune ulice prolaznika prema 
povorkama, koje promatram sa prozora 
srdca. 

Srdce je otvoreno. Njegovi razgovori su 
tako iskreni i nisu namješteni. Ako ću izići 
među ljude, moram zaključati vrata srdca, 
da se u nj ne ušuljaju tatovi. Koji put, kad 
to zaboravim, sve mi raznesu. 

Oko mene je sve puno prijateljskih raz¬ 
govora. Dok jedne slušam, drugi me pljač¬ 
kaju. Kad se, zatim, vraćam u svoju samo¬ 
ću, nije više tako napučena. Mnogo je dra¬ 
gih znanaca iz nje ukradeno, a neki su sa¬ 
mi pobjegli. 

U tim časovima sve u meni plače. Gluh 
sam za dozive svoga vlastitog srdca. Ne ra- 
zabirem, što mi kazuje mala zviezda, trep- 
tava i zlatna kao sveti žar čistoga zanosa. 
Noć se gusne i pritiska me mrak, a ne 
znam, kako bih se branio. 

To više nije moj sviet. Onaj moj, koji je 
dobar i na koji sam navikao kao na kruh 
svakdašnji. 

Treba opet, zrno po zrno, sijati sjeme 
unutrašnjih odricanja, da se napuči dragim 
znancima opustošena osama. 

Tako se ponovno s bolom rađa družtvo, 
koje je za moju dušu. 

Ali dok napučim opljačkani hram srdca, 
netko će zbog mene biti tužan. Jer uviek 
nova i nova osiromašenja ne uvećavaju bla¬ 
go, koje ne izgrizaju moljci. 

Gospode, na prag moga srdca stavi pou¬ 
zdane čuvare! 

Hoću da punim nevidljive žitnice za hra¬ 
nu srdca u vječnosti. Želim napučiti svoju 
osamu ljepotama koje su bezsmrtne. 


Život grada 

Žure prolaznici kroz arterije grada, koji 
tone u jutarnjim maglama. S dosadom se 
nastavlja život prošloga dana. Dimnjaci su 
tuberkulozna pluća periferije. Kroz njih 
suklja kletva i vru bakcili misli, koje su 
zatvorene u iztrošene plohe mozga. Mozak 
je popilo uzaludno traženje izlaska, pogleda 
u osunčano obzorje. 

Diže se dan nad gradom i nosi na krili¬ 
ma šum razbuđenih ulica. 

Kupaju se u suncu zvonici katedrale. 
Oni su sklopili srebrne ruke i mole jutarnju 
molitvu za grad. 

Zvonici i dimnjaci. 

Jedni uzdižu k nebu hvalu i prošnju, a 
drugi se grče pod svodom. 

Grad je podigao zidove i brane. U nje¬ 
mu su se začele mržnje, koje razapinju 
sam grad, koji ih je rodio. 

Katedrala širi ruke nad krovovima gra¬ 
da i hoće da mu bude mati. 

Ona zove, ali grad je uronjen u grčevite 
šumove svojih podruma. On je podigao dim¬ 
njake i učinio ih nesretnima. Zatim je za- 

povjedio bolu, koji kroz njih diše, da pro¬ 
klinje katedralu. 

To je djelo grada, nad kojim prolazi dan 
kao i noć i nema časova, koji su izpunjeni 
smirenjem. 

Grad je zatvorio prozore, koji su gledali 
u nebo. On ne čuje dozive katedrale, koja 
nad njim plače i moli. 

Treba povratiti vid i sluh gradu. Izliečiti 
njegove uzete udove. Da se okrene prema 
katedrali i da se zaputi u nebo. Ona će mu 
pokazati smjer. 

Neka ruke katedrale majčinski zagrle 
grad! 

Neka grad otvori prozore u blistave vi¬ 
dike sunca! 


Mudrost 

Mudrost nije spuštanje na niže. Ona je 
dizanje prema nebu. Ja je nisam tražio u 
filozofiji ograničenja. Mudrost nikada ne 
stavlja točku. Ona se ne zaustavlja kod naj¬ 
višeg uzleta razuma. Mudrost je pogled nu¬ 
tarnjih očiju. Ona nije svećenica materije. 
Mudrost ne će da bude kirurg vječnosti. Ja 
sam je zavolio u hramu ljepote, koja je po¬ 
sljednji cilj srdca. Zato se ona u meni okre¬ 
nula i ne gleda zarobljenim očima sumnje. 
Ona meni nije životinja. Srdce je to samo 
reklo. Zato je ona odbačena, jer ne će da 
bude idol životinje. 

Ja tražim mudrost, koja je kraljica i ne 
prosi milosti u podanica tiela. Što će mi mu¬ 
drost ulice, koja je žuta i blieda kao jesen¬ 
ski prosjaci zdravlja, koji kašlju gledajući 
tužno u popadalo lišće. 

Ne ću mudrosti, koja izdiše na uzglav¬ 
lju svojih stvoritelja. Mudrost je savršen¬ 
stvo. Ona nije zatvorena u čahure vremena 
i ne iztroši se kao vlak na zadnjoj postaji. 

Mudrost je rađanje života. Ona putuje 
kroz tielo i kroz duh i osvjetljuje ponore. 

Mudrost je kraljica vječnosti. Triumf vlasti, 
snage, volje. 

Golgota smrti nije cjelovitost. Mudrost se 
zaljubila u Golgotu Uzkrsa, obnove života, 
gospodara života. Ona se sjedinila sa živo¬ 
tom. 

Mudrost je uzišla na nebo i sišla na 
zemlju. Ona me je osvojila snagom svoje 
dobrote i ljepotama svog srdca. Čuvarica 
misli. Svjetiljka i svjetionik. Ona je neiz- 
crpivost rezervoara. Zadovoljenje sviju pi¬ 
tanja. Mudrost je uzkrsnuće misli. Uskrsnu¬ 
će je istina, šum ognjenih jezika, glas Duha 
Svetoga. 

To je moja mudrost. Ja je blagoslivljem 
na putu prema Golgoti, razpetu na križu, u 
grobu, s viencima pobjede i bielih ruža. Čez¬ 
nem za njom u krilu neba. Ona mi kazuje 
stazu. 

Mudrost je govor mnogih jezika. Sjaj 
postanka i tračnica za vječnost. Mudrost je 
svjetionik srdca. Gledanje u Život. Pozlata 
razpeća. Rast duhovnih žudnja. 

Uzkrsnuće Mudrosti, život Mudrosti, to 
je smisao i sadržina. 


Pogled natrag 

Drugovi, evo nas na kraju cesta, gdje u 
grču vihrova umire jesen. Izdiše žalostna 
majka pod nogama odhranjene djece. Sta¬ 
nimo, drugovi! Naši koraci za nama plaču. 

Drugovi, još malo i ne ćemo moći na- 
pried. Gazimo u krvi do koljena. Okrenimo 
se čas! . 

Gle, što su se razplakali cvjetovi jeseni! 
Venu od naših zelenih očiju. Satrli smo du¬ 
šu u mirisnim travama livada. Tuguju dje¬ 
ca za otetim igračkama bezazlenosti. Okre¬ 
ću se s očima, što gore od žalosti za suncem 
na ulicama, koje smo mi ugasili. 

Što su sivi drvoredi jesenskih jutara, 
kroz koje smo iztrčali pjani iz jazova noći. 
Cvile ubijene duše za nama. 

Tko je razlupao svjetionike noći? Zašto 
ne dolazi dan s iztoka? 

Drugovi, mi smo na rubu, gdje počinje 
noć srdaca. Jao! Okrenimo se, drugovi! Po¬ 
slušaj mo zadnju molitvu umirućih! 

Zgaženo cvieće sprema se da mjesto ži¬ 
vih boja i mirisa daruje vječnosti prinos 
svoje tuge i žrtve. Snopovi trava pokazuju 






zie učinke naših koraka i govore: Gospode, 
mi smo u srdcu svom imale život i u čaška- 
ma svojim čuvale kad za tvoje veličanstvo. 
Tad je našim livadama prošao vihor. Uni¬ 
štene smo od nogu, što su nas nemilosrdno 
satrle. 

Drugovi, to je obtužba. Pazimo! Dolazi 
povorka gladnih i golih. To su oni, koje smo 
mi osiromašili. 

Drugovi, što se to u nama počinje rađati 
strah? 

Zašto tako sjetno gasnu zviezde? Hoće li 
se više ikada vratiti? 

Jedan je mladić prošao oko nas s nožem, 
što miriše po krvi zaklane majke. Neka je 
djevojka, oklievajući malo, skočila u rieku. 
Njezina duša, drugovi, stoji pred nama za¬ 
vijena u crno i plačući zazivlje osvetu. Okre¬ 
nimo se, drugovi! 

O, što ne dolazi dan! Ili je on, možda, 
već i došao, ali mi smo crni, drugovi, i na¬ 
ša je crnina jača od danjeg svietla. 

Vratimo se stoga! I razlupajmo srdca s 
izpražnjenim čašama s demonskih stolova! 
Demonu će to biti žao. Ali ništa zato. Vra¬ 
timo se, drugovi! 


S bezbrojnih strana dolaze povorke i 
mole: Mi smo prevareni. Mi nismo tvoji. Mi 
smo jadni. Mi smo umrli, Gospode! Gospo¬ 
de, smiluj se, Gospode! 

Drugovi, to je plač jeseni i cvieća, plač 
jeseni i duša, plač što nosi crnu obtužnicu. 

Umiranje lišća 

Dolaze dani premnogih sprovoda. S mi¬ 
lijun grančica kaplje sto milijuna smrti. I 
svaka-je od njih malena, malena kao nesta¬ 
nak jednog lista, a opet tužna; tužna kao 
odlazak jednog svieta. Jer svaki list ima 
svoje srdce. I to srdce prestaje kucati. I sva¬ 
ki list ima svoju ljepotu u boji i mirisu i si¬ 
metriji i šumoru. I sva ta ljepota sad umi¬ 
re padajući na ovlaženo tlo. I biva zaborav¬ 
ljena i pokopana pod nogama jesenskih pro¬ 
laznika. 

Jesen cvjetova, što prati jesen srdaca, 
koja također umiru. Srdce gubi vid, gleda¬ 
jući u vječne magle, što naliežu i stišću, i 
ono postaje sliepo, sliepo kao sliepo diete, 
koje zna samo za ono što dirne. 

Kako je jadno sliepo srdce. Ono je umr¬ 
lo ljepotama, što stoje nad maglom i mra- 
zovima jeseni. 

Srdce je gluho. Umro je njegov sluh za 
zvukove, koji su slađi od glasova mašine i 
pjesme harlekina pod plinskom svjetiljkom. 

Srdce je mrtvo. Njegove su želje nemoć¬ 
ne. One se ne dižu u visinu i ne traže ništa 

osim onoga, što se. krije, u maglama jeseni i 
ne slušaju ništa već himnu odlazka. 

Bezbroj je takvih srdaca. Kao što~je bez¬ 
broj listova, što ih na vječni počinak spro¬ 
vode prvi mrazovi jeseni. 

Jeseni! Ti si vjestnica odlazka. Kuda? 
Lišće umire izpod granja. Grane se izplaču 
za njim s prvim kišama. Na proljeće ga u 
novom cvjetanju posve zaborave. Lišće. A 
srdca? 

Jeseni, što ti činiš sa srdcima? Kako ih 
sprovodiš? Jeseni, odstupi malo! Pusti srd¬ 
ca, neka se priberu! Neka vide dubinu pa¬ 
dova i zelenilo demonske žuči! Neka se pre- 
nu srdca! I neka tada pomalo umiru nose¬ 
ći svjetiljke! Da vide stazu, kojom putuju. 

Jeseni, na kraju mrazova i magla svako 
srdce čeka Gospod. Pusti, jeseni tužna, pu¬ 
sti mlazove svietla na staze srdaca! Neka 
se očiste prije nego dođu na kraj staze, gdje 
stoji Gospod. 

Jeseni, imaj milosrđa sa srdcima! Jer 
srdca su ljepša od listova, kad se dignu na¬ 
slage praha, i sjajnija od listova, kad nose 
žarke svjetiljke. Srdca su dostojna veličaj- 

nijeg sprovoda od sprovoda, koje priređuješ 
lišću, jeseni! 

Srdca putuju napried, a lišće ostaje. 
Lišće ima jednu smrt. A srdca? 

Srdca imaju sjaj i ljepotu i miris, koji 
može obradovati Gospoda. 

Zato je tužno kad umiru srdca. 


Skrušenje 

Gospod prolazi stazama, kojima je išla je¬ 
sen s pratnjom smrti. On plače gledajući tr- 
torje mrtvih cvjetova i busene zgaženih trava. 

Kad se približi dan, Gospod dolazi na kraj 
cesta, gdje je stala jesen u bezkrajnom spro¬ 
vodu. 

Dolazak Gospodnji osjeti svaki list i sva¬ 
ko srdce. I sve klekne, da se pokloni. 

Gospod pomiluje cvjetove, što su umrli i 
prođe i zaustavi se kod svakog srdca i užeže 
u njemu novu luč. 

Tad izpovieda svako srdce. Izpituje ga i 
dodiruje i ono se svine i klekne i skruši. 

Kad svane jutro, Gospod blagoslivlje sve 
i odlazi. 

A na uglovima ulica pokazuju se oči bi¬ 
stre i lica pomlađena i koraci radostni. 

I dižu se bezbrojna srdca i govore: u Gos¬ 
poda našeg srdce je toplo. Na njemu ćemo 
se ogrijati. 

I kroz buku mašina i pjesmu harlekina 
mole: Gospode, Ti si dao da čujemo Tvoj 
glas, koji nas zanosi više od glasova zemlje, 
što se javljaju u tužnom dolazku i prolazku 
jeseni. 




Tada blistaju, svjetionici dana i svaka ce¬ 
sta raste u bezkraj i postaje sjajna. 

A zgaženo lišće zaboravlja tugu svog ne¬ 
stajanja. 

Kroz tiho umiranje jeseni (nad velikim 
sprovodom prirode) počinje se dizati himna 
poklona i zahvale i molitve i skrušenja. 

Mrtvim stazama jeseni putuju zvonki 
zvukovi blagih glasova Gospodnjih. 


— Nove rieči 

Zlato je napojilo oči. One su od njega bile 
žute. Ti si gledao širinu bogatstva i slušao 
valovlje radosti, što je šumjelo noću. Hori¬ 
zonti su utanjeni od pjesme. Od zelene pjes¬ 
me na njivama travnja i od srebrne pjesme 
na njivama kolovoza. 

Nebo je titrava modrina s napetim žica¬ 
ma sjaja. Ja sam mislio: proljeća su vječna. 
Nebo je visoko, previsoko, vjetrovi su ne¬ 
moćni da ga zastru oblacima. 

Misao je išla napried. Uviek napried. Ona 
se nije ogledala uokolo. A to je bila prevara. 
Prevara, koja je teža od običnih iznenađenja. 

Ja sam gledao mirnoću voda u podnevu i 
svjetlucanje srebrnih ploha. Onda sam, za 
jedan jedini sat, oplakivao lađe, što su izdi- 
sale na crnim pučinama. 

Sunce je umrlo i zlato je ostalo u tami. 
Što je bezbojno i jadno zlato u tami! 

Ti si odapeo luk i zelenilo njiva je opu¬ 
stjelo. Oči su nabubrile i pomodrile od plača. 

Što je sjaj materije i blagi mir duha, kad 
se Ti malo udaljiš i budeš nevidljiv? Zviezde 
gore, ali ne sjaje. Zlato u rukama pali lede- 

nilom, kao dodir hladnog poskoka. Misao je 
zatvorena u kružnice očaja. 

Ali sve to Ti dopuštaš. U mraku je sjaj¬ 
nije sjećanje na Te. Bolestne ruke skrušeni je 
vape za Tvojom snagom. Poniženi čovjek 
spoznaje da nije Bog. Tada klekne. 


Molitva 

Vidiš, jadno je to naše putovanje. Svaki 
dan prolazeći mimo nas dieli jabuke tuge. 
Jučerašnji zanosi danas umiru zaboravljeni. 
Nedjelje su svukle sa sebe sjaj i ne govore 
više riečima pjesme i zanosa. 

Nebo je olovo, a nije ruža i karmin, što 
opija uzvinutu misao i daje joj jači polet. 

Cvjetovi plaču, što nema bielih duša, da 
se raduju nevinosti. Lišće je tužno u zoru, 
jer nema nikoga da razumije njegov govor i 
njegovu molitvu. 

Tvoja je tuga nad nama bezkrajna. 

Što se žalostan vraća Bieli Buh izpred 
hramova srdca, jer Mu je pristup i ulaz za¬ 
tvoren. 

Šume su pune bolestnih prolaznika u noći. 

Zašto je tužna pjesma jasika i breza? 

Zašto su zaplakane oči zviezda, kad se 
rađaju u večerima? 

Vidiš, jadno je to naše putovanje! 

Prođi kraj punih cesta i daj očima čistoću 
pogleda i razumu svetost misli i srdcu liru 
anđela. 

Bezbroj je ruku i sve se dižu, mnoštvo je 
dana i svi su jadni, i težak je umor i sve je 
teži. 



Liet katedrale 

Katedrala tuguje u noćnim samoćama. 
Ona je sapeta rukama mraza. Nju more m> 
stalgije lietova u nepokretnosti mramora. 

Htio sam sačuvati svoje srdce (kao zlatnu 
riznicu) za melodije večernjih himana. Čekao 
sam rađanje mjesečine, kad je srdce bilo tr- 
zano grčevima noći. Smiešio sam se umorno 
jednoj zviezdi, koja je bila samljevena u iz- 
kričasto srebro neba. 

Zašto me privlače sni o šarolikim lietovi- 
ma, koji su tihi kao večernji uzleti tamjana 
kroz nabujale boje mramora? Gdje su zvonici 
Katedrale, koji na svojim vršcima nose cr¬ 
vene i zelene svjetionike? , 

U temelje svoje Katedrale ukopao sam 
sumnju, koja me vječno vraća natrag. Svaki 
dan zidam prozirni mramor, koji čezne u ne¬ 
vidljivosti. Jedne večeri razlupao sam stupo¬ 
ve Blagoslova, kojima su još trebale samo 
zlatne krune. 

Kad će rast zvonika dodirnuti nebo? 

Ja nisam rođen za lietove kroz prazninu 
prostora. Već slažem mramor srdca kao la¬ 
tice ruža, u koje se spuštaju nebeske zavjese. 
Mramor je moje Katedrale skup. (On je kao 


kruh prosjaka, koji je izproŠen bezbrojnim 
molitvama). 

Kad ću postati laganiji od svietla i uzle- 
tjeti u Nevidljivost? Oblačim skupocjenost 
sunčanih bljeskova i pristupam na prvu ste¬ 
penicu. 

Moja je Katedrala lađa. Njezini su stu¬ 
povi jarboli. Popet ću se na jedan jarbol i 
pružiti ruke u nebo. Ako ne izgubim pouzda¬ 
nja, ne ću potonuti u ograničenost prostora. 

Tad će -moje srdce biti kao večernji ta¬ 
mjan kroz uzavrele boje mramora. 

Na sniežnoj latici jedne Nebeske Ruže 
moja će Katedrala zaustaviti svoj liet. 




Slava katedrale 

Htio bih dozvati sva srdca, da skupa tra¬ 
žimo Boga, kojemu je moje srdce modra sje¬ 
na, što titra na rujnim večernjim zrcalima. 

Tad bi u velikoj povorci išli napried, gdje 
na kraju ostvarenja beztjelesnih ciljeva, če¬ 
kaju odmorene povorke u predsoblju Lje¬ 
pote. 

Tu se u melodijama blagih ritmova gase 
modra i zlatna stupovlja Katedrale. Tamjan 
velikih žrtvenika diže se u razkošnim odama 
u nevidljivost Radosti. 

Gdje su moja braća, koja očajaju pod tr- 
jemovima plača? 

Neka se razderu crne zavjese za šaroliko 
brizganje svietla! Neka poplivaju modre lađe 
zjena i neka se kriese kao bezbrojne oči ove 
vidljive i ograničene Katedrale svemira! 

Stani, svemirska tugo! Umri u snažnim 
ritmovima koraka Radosti! 

Ja rješavam biele zagonetke, koje su utka¬ 
ne u ljubičaste vezove prostora. 

Darujte po jedan kamen za veliku Kate¬ 
dralu! Malo od svojih očiju za njene prozore 
u vječnosti. Ne prosim tugu svjetova. Nju u 


bezglasnim pogrebima sahranite u grobove 
vremena! Tada prieđimo granicu! 

Na modrim rubovima Novoga neka sve 
Katedrale zapale svjetiljke nevinosti u zvo¬ 
nicima zjena! Neka zaslave zvonovi života! 

Odbacite bučne marševe trgova! I posmrt- 
ničke marševe također. 

U blagom sjaju svanuća instalirajte nove 
Katedrale, koje će biti kao Katedrala Nje¬ 
gova Tiela! 

Njihova će slava biti dar Vječnosti. 

Njegove oči 

Njegove su se oči ugasile. Dva žarka sun¬ 
ca, od kojih su se izkrile zviezde na nebu, 
umrla su u mrtvim jezerima. Tad je oživjela 
Njegova krv u žilama zemlje. Ona je kao ro¬ 
sa osvježila korienje duša. 

• Svaka kap Njegove krvi zablista u doli¬ 
nama srdca i zarumeni se u krilu šuma. Kr¬ 
vavo razpeće pusti bezbroj niti, koje se pruže 
kroz srdce svieta i narastu u visinu neba. Na 
rubu svakog cvieta i kamena i stabla pokaže 
se Njegova slika. Bio je tako milostiv i tako 
žalostan, te od toga zaplače srdce svih cvjeto¬ 
va. Zamute se oči zviezda u zrcalu nebeskih 
voda. Snize se sve staze i zaustave svoj dah 
slušajući, kako teče Njegova krv kroz srdce 
svieta. Krvavo razpeće zablista u žarkim bo¬ 
jama neba i u srebrnoj rosi, koja je tiho si- 
pila odtapajući mrazove sa zemljine kore. 

Raste bielo razpeće, raste u plameno cvie- 
će, u srebro noći, u zanos molitve izpred 
Njegova groba. Uz njegov grob izgaraju svje¬ 
tiljke ljubavi i kandila, koja su nalivena 
uljem Njegove krvi. Svako se srdce raztvara 
kao pup milosti, koja buja u klicama Njego¬ 
va razpeća. 


Pala je noć triumfa zemlje. Svako maio 
tielo podigne svoje ruke prema ljepoti Nje¬ 
gova Duha. On pokazuje svoje oči, koje pla¬ 
ču suzama krvi. I otvara svoje srdce, koje je 
umrlo. 

Tada se razbude cvjetovi vodeni i govo¬ 
re: zašto je Njegovo srdce umrlo? U tihim 
koracima noći plaču zvonovi, saliveni od sja¬ 
ja i od mirisa ljiljanovih bašta i od plame¬ 
nova razcvalih zviezda i mole: miserere. Niti 
razpeća spuste se tada još niže, te izrastu na 
drugom licu zemlje. Na njima zablista krv 
rujnih latica. Svaka časka zazvoni i zanjiše 
se zanosno. Uzvinu se oblaci mirisa prema 
Njegovim očima, koje su tkane od ljepote i 
od tuge. 

Tada iz Njegovih očiju počne nicati cvie- 
će, koje je klijalo u Njegovoj krvi. 

Posljednja zvlezda 

Vode su otjecale lagano kao da ne žele 
prije svanuća doći k cilju. Zemlja je spavala 
pažljivim snom bojeći se da ne prespava du¬ 
go. Nebo se kitilo ružama sjaja, koje su po¬ 
malo bliedile u maglicama jutra. Lišće se 
razbudilo prije reda umivajući se u prozir¬ 
nosti rose, koja je žudno izpijala zviezde. 
Ptice su stresale vlagu krila i ogledale se u 
ogledalu voda. Kroz stiene Njegova groba 
brizgali su mlazovi sjaja zalietajući se sve 
do u krošnje maslina. Nekoliko anđela bijaše 
zaposleno uređujući Njegovu haljinu i kosu, 
u kojoj se bila stvrdnula krv. On je bio veli¬ 
čanstven kao svi kraljevi zemlje skupa. Nje¬ 
gove su oči sjale kao podnevno sunce u mod¬ 
rim zrcalima voda. Bijaše liep, snažan kao 
zaručnik pobjede čekajući da se s krunom 
biele nedjelje pokaže na vratima slave. 

Iza probuđenih šuma prilazila je tiho zad¬ 
nja zviezda. Ona je koračala nečujno od sta¬ 
bla do stabla i od cvieta do cvieta otvarajući 
njihove oči. Ona je polievala sjajem putove 
ostavljajući za sobom tople mlazove jutra, 
koji su, zrcaleći se nježno, poplavljivali rav¬ 
nice. Zadnja zviezda užigaše sviećnjake dana 
paleći krjesove na ljubičnim krunama pla¬ 


nina. Kada dođe k Njegovu grobu, osliepi od 
sjaja i padne mrtva. Njezine drugarice odne¬ 
su je i nestanu spuštajući je iza bjelkastih 
zastora neba. To bijaše zadnja zviezda, vjest- 
nica života. 

On iziđe za njom i stane na meki plašt 
trave, koji se zažari kao plamen na licu mla¬ 
dića i izgori kao cviet na dlanu sunca. Tada 
zemlja osjeti, da je gleda Gospodar života, 
koji je, gaseći se kao mala zaboravljena svje¬ 
tiljka, planuo zlatnim svjetionicima sunca. 

Zadnja mrtva zviezda dođe na nebo i na- 
vjesti dolazak slave pjevajući o Kralju živo¬ 
ta. On je stajao mirno, radostno na svili tra¬ 
va, koje su gorjele od topline Njegovih očiju. 

Posljednji plač zemlje bijaše srebrni most 
zviezda. A jutro je prostiralo pred Njim sa¬ 
gove razcvale radosti. 



Spremanje za povratak 

Uviek me ponovno učiš: nije to život, koji 
je tu pred tobom, poklonjen tvojim osjetili¬ 
ma. Ali nije Ti uspjelo, da me uvjeriš o tom. 
Ili drugčije: nije Ti ni potrebno, da me o tom 
uvjeravaš; ja vjerujem, ali vjera je u vlasti 
tiela nemoćna. Ako ostaje ona sama, onda je 
mrtva. Tako se događa. 

Otvaram usne i molim: Bože, Gospode! 
Ali srdce drhće u groznici i pohlepi za ovim 
što je ovdje, nevriedno i malo, kao i ja. 

Oči se dižu k Tebi u nebo, a nešto u meni 
preklinje: budi iskren, nemoj izvrtati pravo 
lice! 

O Bože onoga što bih ja htio biti! 

Da sam cviet u poli, kojemu se smieši pro¬ 
ljetni oblak i pastirovo oko! Da sam plač dje¬ 
teta, koje traži san i mir! Da sam plamen, 
koji se gasi nestajući, pošto Ti je poklonio 
čitavo srdce! 

Ali ja sam čovjek, koji hoće da se s To¬ 
bom podieli. Da podieli Tvoje blago, Tvoje 
darove. 

Ti to ne ćeš. Ti si ljubomoran na svoje 
darove i tražiš ih skupa s mojim srdcem. 


Često mislim na povratak k Tebi. Taj čas 
mora doći. Osjećam ga kao i Tebe. Samo, ka¬ 
ko ću se.spremiti za taj povratak? Na polazku 
u ovu vremenitost poklonio si mi mnogo da¬ 
rova. Ja sam ih prosuo. Pomozi mi, da ih 
opet saberem i da ih čuvam za Te. Spremi 
me za povratak. 

Sve bdije pred Tobom. Cvieće čeka čas 
svoje žrtve. Vode, da se nad njih spusti sun¬ 
čev poljubac. Sva se zemlja pročišćava u bo¬ 
lima za povratak k Tebi. 

I ja ću s trudom sakupljati Tvoje darove 
spremajući se tako za svoj povratak. Sve što 
Ti donesem bit će samo Tvoje. 

Ali znam, da će Te i to obradovati. 





Antifone 



Iza ogledala 

Na zelenoj grančici zanjihao sam oči kao 
dvie tamne ružice. Jezero je provrelo viti- 
čama srebra iz zanjihanih kolutova sunca. 

Lirika je obukla nevjestački pejsaž i spu¬ 
stila se u srdce, u cvjetnim naslagama. Nebo 
je utopijeha modrina, koja dodiruje granicu. 
Postoji li granica? Da mi netko daruje sliku, 
koja je sačuvana iza granice! Ali tko ju je 
slikao? 

Ja dodirujem Tebe iz svoje bare, koja je 
okrenuta k Suncu. Postojim ja i sunce i Ti. 
I naši odnosi. 

Postoji Tvoja misao kao cviet. I ova moja 
prošlost kao noć i moja duša kao žuti praš- 
nik, koji Ti čuvaš za svoje Jutro. 

Zašto se duša zanosi pejsažima i zaborav¬ 
lja Tebe? 

Moja misao plovi kroz srdce ruža i čita 
nepoznato slovo, koje je izšarao leptirov liet. 

A Ti? Ti stojiš iza pejsaža, koji je ogle¬ 
dalo. 

I kad otvorim oči, vidim Te iza ogledala 
u ruži, u oblaku, u posrebrenoj crti zviezda. 

Prije se prisizalo na vjernost tuzi. Blago¬ 
slovljeni da su putnici, koji su preplivali cr¬ 
vene vode, koje su izvirale iz razkrvavljenih 
žila šuma! 

Komu se nasmiešilo jutro? Tko nije ležao 
u sjeni mjesečine, brišući crtu svojih putova¬ 
nja? Jeste li slušali himnu Kristovim očima, 
koje su blage i čuvaju ljepote, koje nadilaze 
sjaj bisera? A tko je milovao te oči, kad sh 
se gasile u sjenama umora? 

Plačem nad srdcem pjesnika, koji je pje¬ 
vao o vječnom Kraljevstvu, a malo potom u 
noći nečujno zabijao čavle u kraljevske Ruke. 

Sve su razniele mutne bujice. Zašto smo 
pola života gradili betonske brane, a na kra¬ 
ju pustili izdajicu kroz prozore očiju i kroz 
vrata srdca? Tko je ostao prevaren? Ja sam 
se razočarao u svojim zanosima i u množtvu 
klonuća. 

Koliko se kiša izlilo u mozak sumnja? Na 
kraju su ostale razdrte staze stideći se svoje 
golotinje. Šume su oplakivale slomove vjer^ 
nosti, a malo se tko sjećao uzhita cvjetnih 
antifona. To su bili bolestni finali. 

Tko se nije ganuo nad tugom djevojčice, 
koja je od jutra do mraka izgubila svoje oči 
i svoju nestašnost i naletjela na rubove cr¬ 
nih jezera kidajući biele ogrlice? Zašto su joj 
se zgadile njezine nježne ruke? Zašto nije 
mogla prepoznati svoje lice u zrcalima? Za¬ 
što joj se činilo da hoda koracima starice? 
Ona je čula plač Učitelja u tamnicama srdca. 
Tko će Mu zvoniti kraljevske angeluse? 

Srdce je potonulo. Lica su se okrenula kao 
negativi fotografija. Kroz tri dana zelene pal¬ 
me izoštrene su u oštrice mačeva, a maslino¬ 
vo puplje satkano u krvave bičeve. Požari 
nevidljivih zanosa ugasli su kao dogorjeli 
ugljenovi. Tada se raztužio Pratilac moga 
srdca. On je plakao kao prijatelj, čije su boli 
proživljene. 

Zamišljao sam da sam od svog srdca sazi¬ 
dao Jerusalem. Doživio sam najzanosnije sti¬ 
hove Staroga Zavjeta i gledao, kako prorok 
kroz moje ulice vodi Mesiju. To je bila bli¬ 
stava antifona. Palme, masline, klicanje, sa¬ 
govi. Onda je netko intonirao prvi stih Veli¬ 
kog Psalma. Jedna je tajna ruka zidala ki- 
nezki zid. Ja sam ostao na suprotnoj strani. 
-Mesija je prešao svoju veliku crtu i,čulo se, 
kako na drugoj, strani plače. Tad^ je k meni 


pristupio jedan .Njegov učenik moleći me, da 
ga pustim k Učitelju. Govorio je, da Ga mo¬ 
ra poljubiti. Ja sam mu nasjeo. To je srušilo 
moj Jerusalem. Znam, da su se zviezde pita¬ 
le, kuda je nestalo kraljevskoga Grada. 

Malo dalje Učitelj je svršavao posljednji 
stih Velikog Psalma. Nova je antifona sličila 
na odu svitanja. Ali mene još i sad mori tu¬ 
ga, kad prisluškujem davnom klicanju jeru- 
salemske djece. 

Srdce je htjelo ruža. Slobode i ruža. A 
kad me je On stoga sjetno gledao, ja sam Ga 
ostavio. To su bile unutarnje pobune. Pohle¬ 
pa blaženstva, koje je opipljivo. 

Opet se sjećam pjesnika, koji je pjevao o 
nebu, a bio je varalica. Jer je na božanski 
motiv ugađao melodije svoje slave. Glasbom 
nebeskih antifona mamio je nevješte sluša¬ 
telje i varao ih kao djecu. 

Zaključio sam na posvemašnju nepouzda¬ 
nost srdca. Moram ga kontrolirati kao lažca. 
Ili barem kao prevrtljivca. Sliči na proljetne 
gajeve. U njima omrknu plačljive južine, a 
probude se s urlikanjem bura. Zato lagano 
ruše bielu tradiciju. I okrenu se kao vlakovi, 
koji jure natrag brišući stare staze. 



Srdce je cviet. Zato sam odlučio, da ga 
postavim u staklo budnosti, da ga ne ofure 
večernji mrazovi nevjere. Više se ne pouzda- 
jem u antifone njegovih Cvjetnica. 

Treba zidati vječne zaustave. 

Volim da se srdce umara od ljubavi, nego 
da kolebljivo prisiže na vjernost tuzi. 


Čovjek koji nije prosjak 

Htio bih na ulici, ili na njivi za plugom, 
susresti čovjeka koji nije prosjak. Prosjaci. 
Oni kao oblaci uzdaha lete povrh zemlje i 
postaju sve gušći te u crnim večernjim kiša¬ 
ma zapljuskuju ponore. 

Prosjakluk, to je plač za zdravljem, za 
suncem, za morem. Oči su kamere obskure 
u komešanju korza i u komedijama pozornica. 

Tko je svjestan ovog obćeg prosjakluka? 
Nema mudraca, koji se umije razgovarati sa 
svojim srdcem i s Bogom.; Srdce šuti. Srdce 
je zakopano u sanduke magle. 

Susreo sam čovjeka, koji je svoje srdce 
nosio u torbi na leđima. Kad sam ga pitao, 
zašto je tužan, on je samo opsovao putujući 
dalje. Tad sam dao pravo Jobu, koji je smi¬ 
sao života odkrio u bolu. Danas nema Jobova. 

Težko mi je, kad kušam blagosloviti noć, 
koja me nalazi u molitvi za svietlom. Malo 
je u meni nutarnjeg svietla, zato me zapljus¬ 
kuju nemiri, kad se gase tjelesne luči. 

Blagosloviti noć i bol! Ali to onda ne bi 
značilo prositi. Jedan me je starac zaustavio 
na ulici proseći novčić. Mrazovi su praskali 
pod nogama, on je bio bos, a ja sam se izvi- 

njavao, đa nemam ništa kod sebe. On me je 
gledao smireno i odlazio pjevuckajući. Poslije 
sam mislio na njegov pogled. Nosio sam ga 
u sebi kao svetu meditaciju. Kakve su bile 
njegove oči! 

Tada sam govorio sam sebi: eto, ima net¬ 
ko, tko nije prosjak. Ali zašto sam to morao 
saznati baš pri susretu jednog prosjaka? 

Razmišljam o dvojici učenika. Bili su tuž¬ 
ni idući s jednim Neznancem u Emaus. Kad 
im se na kraju puta očitovao Gospod, obra¬ 
duju se bezkrajnim utjehama. Tko umije na 
svom putovanju prepoznati Gospoda? 

Ja sam ga vidio u očima čovjeka, koji je 
bio bos. 


62 




Preoblačenje misli 

Misli se oblače, preoblače i svlače. Po 
diktatu interesa i mode. Neki su hvalili is¬ 
krenost. To je, sigurno, bilo u naslućivanju 
crvene neiskrenosti. Iskreni su oni, koji su 
dobri. Ostali svoje misli svlače i oblače i 
preoblače, i vole stajati u zasjedi. 

Znam da su mnoge bašte potrgane u no¬ 
ći i da pokvareni lutalice ne vole mjesečinu. 
Koliko dvomislenih panegirika? Koliko u 
djevičansku bjelinu zavijenih podvala? i\e 
volim ruke, koje se, još crvene od krvi svo¬ 
je žrtve, dižu na blagoslov. 

To je izobličenje duša. Najdublje zabri¬ 
nutosti maskirane su cvietom na usni. To 
već nije pjesma. Pjesma je srdce. A srdce 
je izobličeno, proliveno u dvomislenost. Za¬ 
sjeda doba. Iz tog se rodila sumnja u onih, 
koji su htjeli pravo. Tad je sumnja začela 
nepovjerenje, što također nije krepost. 

Tako se sve više širio požar oblačenja i 
preoblačenja i svlačenja misli i lica. (Da 
ovo doba ima svog Jeremiju, on bi plakao 
nad prociepima čovječtva). 

Htio bih pročitati zagonetku uvlačenja u 
se i preoblačivanja. Držim, da je to zaborav 

vječnog Otčinstva i bieg i nestajanje Brat¬ 
stva. Pogašene su luči, koje su bile darova¬ 
ne odozgo, i sve je ostalo u tmini. Tad je 
čovjek počeo sumnjivo pipati rukama, ne 
vjerujući glasovima, koji su ga dozivali. 
Srdce se uvuklo u se oslanjajući svoj cvat 
na smrti drugih srdaca. 

Nebo se udaljilo od nizkoće čovjeka. To 
jest, nebo je ostalo na svom mjestu, a zem¬ 
lja je tonula sve dublje preoblačeći se u si¬ 
rotu i u idola i u srebro i u zvier. 

To je bilo opadanje čovječanskog u čo¬ 
vjeku. Uvraćanje lica i iz vraćan je naličja. 

Da me upitaju za izlazak, rekao bih, da 
se je jedno dobro Lice izobličilo za novo i 
pravo lice svake misli i svakog srdca. I mo¬ 
lio bih svako srdce, da se u djetinjskoj is¬ 
krenosti pred Bogom izpovjedi. 



Kralju kojemu sve živi 

Mrtvac je tu. U meni. Moram ga sahra¬ 
niti prije polazka na počinak. Obući ću se 
u ljubičasti veo i kao svećenik svoga skru- 
šenja izpjevati pokornički psalam. Neka ovaj 
dan spokojno leže na počinak i neka Bog 
bude gospodar moga sna. 

Čujem, kako sabrano šume borovi. Spu¬ 
šta se suton, a jedan mrtvac diže kamen sa 
svoga groba i u svom uzkrslom duhu gleda 
Gospoda. 

Jedan je pogreb u kasnom sutonu bio 

spasonosan. 

Oživjelo srdce poklanja se Kralju kojemu 

sve živi. 

Okrenut ću stolu i zapjevati pjesmu 

zahvale. 

Nikada ne ću prestati, 

Korporal 

Sve što je stvoreno, postaje radost ili tu¬ 
ga Gospodinova. Ni jeano se srace nije po¬ 
krenulo, da se Qn nije raztužio ili utješio. 
U baštama cvieća i zviezda njišu se božan¬ 
ske utjehe. 

Gledao sam, kako odtječu rujni mlazovi 
kao crvene rieke bolova. Stoga me je oblie- 
vao stid, kad sam prolazio liehama pšenič¬ 
nih klasova. Oni su se bojali, da ih ne po- 
zoblju grlice i ševe. Tad ne bi mogli izčez- 
nuti u Njegovim Hostijama, koje rastu na 
rukama, što su sjajne kao zlatne pokaznice. 

Zlatne pokaznice! Zašto moje srdce nije 
živa pokaznica? Ono nije dostojno, da bude 
pšenični klas i da se žrtvuje za dolazak bo¬ 
žanske Ljubavi. Ali jedna živa pokaznica, 
u kojoj bi se pojavljivao u srebrna jutra. 

Htio sam da moje srdce bude ruža izpod 
Njegovih nogu. To mi se sviđalo. Ljubav uz 
Njegove noge! Ljubav koja se ponizila zbog 
slabosti moga srdca. 

Zatim sam promislio, da bi bilo ljepše, 
da izgaram uza Nj u plamenovima žutih 
voštanica, koje se gase i nestaju za radost 
Njegovih očiju. To je privlačivo za moje 


srdce, koje je zaboravilo staze, na kojima su 
izgarali božanski sviećnjaci. 

Onda sam Ga nekog jutra gledao, kako 
počiva na jednim bliedim rukama. One su 
Ga lagano njihale i nekuda čeznule posta^ 
jući nevidljive. To me je očaralo. Da mu 
darujem svoje srdce, da se na njemu odma¬ 
ra kao na bliedim rukama ili na malom bie- 
lom korporalu. 

Biti opet posve čist i prostrieti se kao 
platno korporala i ticati se Božanske Ho¬ 
stije i njihati je na rukama zanosa! 

Molio sam Ga, da mi dopusti, da pro- 
strem svoje srdce kao korporal i da se na 
njemu odmara u noćima, kad je najviše 
umoran od ljubavi. 


Sam pod križem 


Ima jedno mjesto, gdje Te mogu naći u 
svako doba. To je mala kapelica kraj moga 
sela. 

Želim Te nešto upitati. Kako to, da već 
blizu dvie tisuće godina visiš na križu i ne 
silaziš s njega ni za jedan čas? 

Dolazi Božić, a Ti na križu i ne silaziš 
s njega, dok se pjevaju pjesme o Tvomu 
rođenju. Na Uzašašće, kad si se digao nad 
Maslinskom gorom, opet stojiš pribijen s tri 
čavla i puštaš me, da Te promatram s tu¬ 
gom i samilošću. Kad šalješ svoga Duha, u 
danu rođenja Tvoje Crkve, visiš blied, do 
smrti umoran, a ruke su Ti krvave i raz- 
širene. 

To muči moju dušu. Odkrij joj tu tajnu! 
Tajnu dviju tisuća godina. 

Na ovom križu, u kapeli kraj mog sela, 
osobito si žalostan. Je li to od samoće? Ova 
je kapelica u polju i pred njom moji seljaci 
u radnim danima skidaju kapu, ali nedje¬ 
ljom je ona osamljena. Tada Te selo pohađa 
u župskoj crkvi, a kapelica u polju stoji 
niema i tužna kao Tvoje probodeno Srdce. 
Jedan pjesnik navraća se u nju kadikad, ali 


68 


više da traži svoju utjehu, nego da se raz- 
plače nad tvojom samoćom. 

Koji put samo, ali riedko, pokazuje se 
mali sjaj u Tvojim očima. Tada se pitam: što 
je to i zašto? 

Onda odkrivam, da je mir u momu srdcu 
i dosjećam se, da je to stoga. 

Svečane mise i procesije ne mogu uliti 
u tvoje oči malo života i utjehe. Ni veliki 
blagdani, ni zvona. Samo nešto što je u me¬ 
ni. Nešto što je prava nedjelja tvoga bo¬ 
ravka na križu. Kadkad mi dođe da Ti re¬ 
čem: sadi, dosta si trpio. Ostavi to staro, 
gnjilo drvo. 

Ali onda mi se čini, da si još više ža¬ 
lostan i umoran. Ja shvaćam uzrok toj ža¬ 
losti i tom umoru i padam pred tvoje noge. 
Padam pa se opet dižem. Osjećam da bih 
morao pasti i više se ne dizati. Pretvoriti 
sve časove u ovaj jedan čas skrušenja; 
iskrenog, pravog bola, zbog tvojih osamlje¬ 
nih tuga. Ali ja se dižem i odlazim i kad se 
vraćam, opet si žalostniji nego prije. 

Shvaćam Te dobro. I vidim da bih mo¬ 
rao biti više kršćanin, kad stojim sam pod 
Tvojim križem. 

Ljubav 

Ona je most, koji je zidala Dobrota nad 
ponorima. 

Ljubav je draguljar, koji resi grudi pro¬ 
sjaka. 

Ona je pjesma. Prvi dah čovjeka u kri¬ 
lu zaljubljene Moći. Začuđeni pogled u mo¬ 
re života. 

Ona ima duboke plave oči, koje su za¬ 
mišljena. 

Ljubav je učiteljica. Ona se vozi na lađi 
srdča i kazuje put u Luku. 

Ljubav je uzdah, koji je zatvoren u 
školjku smrti. 

Tko razumije ljubav? 

Ona je putnica na stazi osame. 

Govori glasovima ptica i silazi u tamu 
rudnika. 

Molitva koja se ne zaustavlja u noći. 

Utjelovljenje 

L’ amour a fait la douhur 
efc la douleur a fait V amour. 

Haul Claudel 

Ljubav ima svoju stazu, koju lako pre¬ 
poznajem. Ona je široka i ravna kao staza 
sunca. Ona je često sjajna kao podnevni an- 
gelus u modrom azuru. Ona prolazi kroz po¬ 
lje ljiljana kao i kroz aleje ruža. Šumi nad 
sutonskim šumama. Ona korača tiho. Lako 
izmiče sluhu, koji je traga. 

Ja je posvuda prepoznajem. Ljubav ima 
sestru, koja je odaje. Njezina je sestra dobra, 
čista, odana, ali ona posvuda za sobom ostav¬ 
lja svoj mali bezazleni trag. Jedan znak, cr¬ 
ven od svoje krvi. 

Ta mala sestra, po kojoj poznajem lju¬ 
bav, zove se bol. One su se skupa rodile. 
Dvie male sestre blizanice. One su jedna u 
drugoj utjelovljene. One rađaju jedna dru¬ 
gu. Sestra bol u svojim grčevima rađa se¬ 
stru ljubav. A ljubav, gdjegod se pojavi, 
začima i nosi pod svojim srdcem malu se¬ 
stru bol. 

Meni su te dvie dobre sestre same odkrile 
tajnu svojih nerazdruživih vezova. Govorile 

su mi, da im mnogi ne vjeruju. One su stoga 
zalostne, jer onima koji im ne vjeruju, biva 
mnogo teže. 

Ja sam im 'povjerovao kao dvjema do- 
brim sestricama koje mi govore istinu. 

Jedne večeri, dok me je srdce zvalo na 
svoju stranu, ja sam klečao pred Svetohra- 
ništem pitajući Učitelja, je li baš istina ono 
o dvjema malim sestrama. Na moj upit, či- 
nilo mi se, da mi On odgovara: da, moj 
sinko, istina je, istina. 

Kroz to se srdce, kojemu nisam dopustio, 
da putuje na svoju stranu, razplakalo. 

Opet mi se činilo, da mi Isus šapće na 
uho: vidiš, moj sinko, vidiš... Je li da ie 
istina... J 

Molitva ovoga časa 

Ovo je čas, u kojem osjećam kao nikad - 
potrebu, da Ti se molim. Istina, oko mene 
je sve u cvatu. Nebo je tako modro i du¬ 
boko, da me opija njegov zov i sjaj. Sunce 
je toplo, bielo, s prstima u čaškama, koje 
miluje i puni ljepotom. Ali opet, opet. 

Znam da bih morao pasti u prah i roneći 
suze ponavljati do umora, bez prestanka 
ponavljati, Jeremijinu molitvu iz petog po¬ 
glavlja. 

To je molitva za ovaj dan. Za ono, što se 
u ovom danu survalo na zemlju i na čo¬ 
vjeka, te hoće da ih šatre. 

Ti sve to vidiš. Ne treba da Ti spomi¬ 
njem. Ti bolje nego mi odozdo Tebe, osje¬ 
ćaš i vidiš pod svojim okom nas i naš jad. 

Ti nisi zaboravio na svoje otčinstvo. Mi 
smo se odrekli sreće, da Te nazivamo Otcem. 
Ti se nisi od nas okrenuo. Mi smo odvratili 
pogled od Tebe. 

I mi, koji u Te vjerujemo,, ne vjerujemo 
onako, kako Ti želiš. Mi smo svoje vjerova¬ 
nje oslabili sumnjama, koje su sve raztočile. 

Iznevjerili smo se Tebi i tvojim obeća¬ 
njima, pa sada ne vjerujemo ni u Te, ni u 

se. I ako vjerujemo, vjerujemo na svoj 
način. J 

Mi znamo, da bi naša vjera morala biti 
kao vjera korjena male biljke, koji čeka čas, 
kad će ga ogrijati sunce i ne sumnja u do- 
azak tog časa. Korjen našeg vjerovanja iz- 
trunuo je od mrazova sumnja, koje nas 
more. 

Gdje su djetinjska pouzdanja naših otaca 
u tvoje milosrđe? 

Njih si samo morao pomoći, kad su Te 
zazivali. A mi Te danas ne zazivamo i Ti 
treba da pristupiš sam i da dižeš kamen s 
naših mrtvih srdaca. I da nas onda dalje 
spašavaš sam. Sve sam. Bez nas. 

Tako je danas. 

Učini to! Otvori nam srdce! Razklopi vje¬ 
de kao proljetne cvjetove, da Te vidimo! 

Vrati nam vjeru u Te i u se i u naše 
odnose, koji se mogu popraviti, jer tvoje 
otčinstvo, koje spašava naše bratstvo, nije 
umrlo. 


Podne na granici 

Znam da ću Te ugledati samo u najjačem 
svietlu. Treba da tvoj sjaj okupa moj po¬ 
gled. Jer gledanje tamo, s onu stranu gra¬ 
nice, traži mnogo. Sva prozirnost rose i bli- 
stavost sunčanih zraka izpiru moje srdce, ali 
treba još više. Postati beztjelesan i pogledati 
kroz oblak preobraženja, proći nevinošću 
oka kroz zid vječnosti, kao što si Ti prolazio 
kroz zatvorena vrata. Za onoga, koji ne nosi 
sjenu grieha u sebi, ne postoje zakoni ze¬ 
mlje. Ti ga odrješuješ od spona ograničeno¬ 
sti. I vodiš ga nad Jezero, da se zagleda u nj 
prije vremena, koje je određeno. Tu ga držiš 
za ruku, da ga ne zahvati vrtoglavica. 

Zanos za Tobom u podnevu tvoga objav¬ 
ljenja opija duh i čini da tielo nestaje u 
žudnji za dodirom bezkonačnosti. Ali težina 
tjelesnosti je odviše težka. Zato nije lako 
sačuvati mir nad ponorom ljepote, koja je 
dio odabranih. 

Gledao sam više tvojih podneva, ukoliko 
je to moguće u ovom današnjem ruhu, ali 
duh se nije nikako mogao trajno oteti djelo¬ 
vanju ovoga, što nosim kao znak, po kojem 
me razpoznavaju. 

za m ! ! taJe netaknut0 - (i molim Te 

stu^r*’ d£ * f 11 t0 sačuvaš do konačnog pri¬ 
stupa Granici), a to je žudnja za Tobom za 

podnevom tvoga ukazanja. Želim nositi tu 
žudnju kroz blagdane i kroz ličneLe 
kroz vedrine i kroz sutone, u kojima nlaču 

boje nad mrtvim zanosima i nad razočara¬ 
njima u samomu sebi. razočara 

■ Jj 0ja , je , rieč navještenje momu srdcu i 
njegovoj čežnji za tvojim Bićem. Daj, da ie 

1 U uztra Jnosti do onoga 

zagrljaj ^ ^ diete P ° letjeti u tv °j 

GranicL 6 m ° ga Srdca na 

Ti P ° gled ’ k0ji ne će biti 
zasjenjen ničim. 

To će biti prebielo podne, sjajnije od sun- 
c«nog vrhunca dana, p rv , ’^t 
očiju na pragu Otčeva doma. 

avoga 0 ^™' " m ° mU SrđCU sIlku 1 ’»> 

